Kari Storsletten

Kari Storsletten (født 1953) er en norsk journalist som har hatt lederstillinger i NRK, VG og Aftenposten. 

Storsletten var journalist i NRK Dagsnytt 1980–1986, nestleder for VGs politiske avdeling 1989–1995 og leder for kultur- og underholdningsavdelingen i VG 1995–1999. Hun var sjef for NRK P2 fra 1999 til utgangen av 2004.  Hun har siden 2005 hatt lederstillinger i Aftenposten, først som innenrikssjef og siden som organisasjons- og administrasjonssjef i redaksjonen.

Hun var leder av Presselosjens styre på Stortinget fra 1990 til 1992. 

På midten av 1980-tallet var hun programleder i Frokost-TV.

 Privatliv 
Kari Storsletten var gift med VG-journalist Olav Versto.

 Referanser 

Kategori:Norske journalister
Kategori:Norske TV-programledere
Kategori:NRK-journalister
Kategori:NRK-ledere
Kategori:Journalister i Aftenposten
Kategori:Journalister i VG
Kategori:Programledere for NRK TV
Kategori:Personer fra Oslo